-Այսօր մենք ունենք երկու անչափահաս դատապարտյալ և մոտ մեկ տասնակ անչափահաս կալանավոր: Թերևս միշտ չէ, որ պատկերն այպիսին է եղել: Կարծում եմ` փաստերն ինքնին խոսուն են: Իհարկե, լավագույն տարբերակն այն է, որ մեր երկրում ընդհանրապես չլինեն կալանավորված ու դատապարված դեռահասներ: Ու սա միայն բարի ցանկություն չէ: Դրան մենք ձգտում ենք նաև այդ մի քանի անչափահասի հետ տարվող հոգատար, դաստիարակչական ու հոգեբանական աշխատանքով, որպեսզի հետո` ազատության մեջ, նրանց վարքը լինի արժանապատիվ քաղաքացուն հարիր, և բացառվի հետադարձ ճանապարհը կալանավայր: Ի դեպ, նրանցից մեկը լավ նկարում է. վստահ եմ հետո կզարգացնի անազատության տարիների ձեռք բերած շնորհքը: